Document ID: 32003D0541

32003D0541
L 185/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 юли 2003 година
за изменение на Решения 92/260/ЕИО, 93/197/ЕИО и 97/10/ЕО относно временното допускане и внос в Европейския съюз на регистрирани коне от Южна Африка
(нотифицирано под номер С(2003)1212)
(текст от значение за ЕИП)
(2003/541/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Решение 2002/160/ЕО на Комисията (2), и по-специално член 12, параграф 2, член 13, параграф 2, членове 14, 15 и 16 и член 19, точка i) от нея,
като има предвид, че:
(1)
Решение 92/260/ЕИО на Комисията (3), последно изменено с Решение 2002/635/ЕО (4), установява ветеринарно-санитарните условия и ветеринарното сертифициране, които се изискват за временно допускане на регистрирани коне.
(2)
Решение 93/197/ЕИО на Комисията (5), последно изменено с Решение 2002/841/ЕО (6), установява ветеринарно-санитарните условия и ветеринарното сертифициране, които се изискват за внос на регистрирани еднокопитни, както и за еднокопитни за отглеждане и разплод.
(3)
Приложение I към Решение 97/10/ЕО на Комисията от 12 декември 1996 г. за изменение на Решение 79/542/ЕИО на Съвета и Решения 92/160/ЕИО, 92/260/ЕИО и 93/197/ЕИО на Комисията относно временно допускане и внос в Общността на регистрирани коне с произход от Южна Африка (7), последно изменено с Решение 2001/622/ЕО (8), предвижда допълнителни гаранции, които се прилагат за регионализацията на Южна Африка по отношение на вноса на регистрирани коне в Европейския съюз.
(4)
Тези допълнителни гаранции изискват специфичен период на престой за регистрираните коне в незасегнатата от африканска чума по конете зона и определят условията, при които регистрираните коне, предназначени за въздушен транспорт към Европейския съюз, трябва да бъдат превозени до летището, разположено в надзорната зона, която е защитена от вектори.
(5)
Като се има предвид задължителното изолиране на животните в одобрена и защитена от вектори карантинна станция, изглежда оправдано да бъде изисквано същото минимално време на престой в зона, свободна от африканска чума по конете за регистрирани коне, временно приети и внесени в Европейския съюз.
(6)
Поради изменението на разписанията на въздушните компании, транспортирането на регистрираните коне със стандартни товарни самолети занапред е невъзможно, като оставя като единствена реалистична алтернатива транспортирането на тези животни по море.
(7)
Необходимо е да се установят условията, при които регистрираните коне могат да бъдат транспортирани по море, без да бъде направен компромис със здравния статус на тези животни по време на пътуването от пристанището в Кейптаун, разположено в свободна от болестта зона, до пристанище в Европейския съюз, одобрено като граничен инспекционен пункт в съответствие с Директива 91/496/ЕИО на Съвета от 15 юли 1991 г. за установяване на принципите относно организацията на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (9), последно изменена с Директива 96/43/ЕО (10).
(8)
Решения 92/260/ЕИО, 93/197/ЕИО и 97/10/ЕИО следва да бъдат съответно изменени.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В приложение II към Решение 92/260/ЕИО, образец Е на здравен сертификат се заменя с текста в приложение I към настоящото решение.
Член 2
В приложение II към Решение 93/197/ЕИО, образец Е на здравен сертификат се заменя с текста в приложение II към настоящото решение.
Член 3
Решение 97/10/ЕО се изменя, както следва:
1.
Приложение I се изменя в съответствие с приложение III към настоящото решение.
2.
Текстът в приложение IV към настоящото решение се добавя като приложение IV.
Член 4
Адресати на настоящото решение са държавите-членки.
Съставено в Брюксел на 17 юли 2003 година.

Labels: 0
3
18
6